## Приложение на е-бизнес

# Указания за представяне и анализ на сайт за е-бизнес 2019-20

*Доц. д-р Мария Николова*

## Указания за анализа

Анализът на сайт за е-бизнес има за цел прилагане на теоретичните знания от курса в решаване на конкретен проблем анализиране на уеб сайт на фирма, която извършва бизнеса си онлайн. Разработката изисква студентите да потърсят информация, свързана с проектиране на уеб сайт за конкретен бизнес и след това да анализират и представят сайта.

Представянето на сайта се състои в демонстрация на сайта и устно представяне на функционирането му – предимства, предложения за подобряване, недостатъци.

## Изисквания за анализа

#### Съдържание

Информация за фирмата, продуктите й, услуги за клиентите и друга информация, която смятате за важна за онлайн бизнеса. Напр. специални оферти, FAQ, проблеми по сигурност, политика при връщане на продукта, контакти и др. Коментирайте вложената информация за всеки продукт – описание, снимка, цени и др.

#### Графични обекти

* Приложеният графичен материал какъв ефект има за е-бизнес.   
  - Подходящи ли са за продуктите и услугите, които се представят.   
  - Лого на фирмата и флаш банер за главната страница.   
  - Анимирани специални оферти или новини.

#### Навигация

Сайтът съдържа ли страници с връзки между тях.

## Задължителни елементи Анализ на пазара на фирмата.

* 1. кои са клиентите, към които са насочени продажбите
  2. кои са конкурентните фирми на този пазар
  3. какъв е бизнес модела на фирмата

1. Анализ на дизайна на сайта, предложен от студента
   1. Ориентиран ли е към емоциите на клиента?
   2. Персонализацията къде съществува? Как предлагате да се направи персонализация?
   3. Регистрация на клиента – какви полета са включени към формата за регистрация? Има ли значение информацията от регистрация за персонализиране на продукта и коя точно информация?
   4. Цветове, шрифтове и фон.
   5. Снимков материал.
2. Сайтът дали изпълнява маркетинг функции и функции на storefront:
   1. Задължителни елементи:
      1. Регистрация (посетителят създава свой акаунт)
      2. Търсене на продукти в сайта
      3. Пазаруване (кошница)
      4. Онлайн продуктов каталог, който показва информация за продукта и снимки.
      5. Промяна на продуктите и на бройката им в кошницата за пазаруване
      6. FAQ
   2. Допълнителни елементи:
      1. Търсачка
      2. Сортиране на продукти по цена/име и др.
      3. Обратна връзка с клиента
      4. Формуляр за попълване при плащане с банкова карта.

## Ваша оценка и критика на сайта

1. Анализ на пазара на фирмата и на дизайна на сайта ( съдържание, структура и разположение, използване на скриптове, подходящи цветове, снимки, стилове).
2. Функции на сайта – маркетингова (оферти на продукти, банери), каталог, сигурност (копирайт, условия и договори).